અમદાવાદ: શહેરમાં દિન પ્રતિદિન ચેઇન સ્નેચિંગના બનાવો ઉત્તરોતર વધતા ચેઇન સ્નેચરોને પકડવા માટે પોલીસ એડી ચોટીનું જોર લગાવી રહી છે. ચેઇન સ્નેચરો પહેલાં બેખૌફ થઇને મહિલાઓ ગળામાંથી ચેઇન ખેંચીને જતા હતા હવે તેમની હિંમત એટલી વધી ગઇ છેકે મહિલાની કાનમાં પહેલી બુટ્ટીઓ પણ ખેંચવાનું શરૂ કર્યું છે. બાપુનગર વિસ્તારમાં બાઇક પર આવેલા ત્રણ અજાણ્યા શખ્સોએ એક મહિલાના ગળામાંથી ચેઇન અને કાનમાંથી બુટ્ટી ખેંચીને ભાગી ગયા હતા. જોકે પોલીસે સમયસર તેમનો પીછો કરતાં ત્રણ આરોપીઓ પૈકી એક આરોપી ઝડપી પાડ્યો છે.